中年好聲音2|黃劍文大搞歌迷會BBQ賀得獎 獲全場大合唱《凡星》
《中年好聲音2》比賽後,黃劍文歌迷人數培增,並承諾得獎後會同歌迷搞場BBQ聚會。日前劍文終於找數,同過百歌迷歡度一個歡樂嘅晚上。一向歌迷聚會都係以歌會友,劍文話首次同歌迷一齊BBQ感覺好興奮,好戥佢哋熱,歌迷仲好 sweet話幾熱都要陪你,令劍文份外感動。現場仲有歌迷們悉心佈置打卡位。劍文到達現場後,過百歌迷夾道歡呼,當劍文行到去露台的時候,一班歌迷們好有心思,預先準備大合唱《凡星》送畀他,這首歌對劍文份外有意義,因為是他比賽時候進入三強的必殺歌,聽到呢首歌嘅時候劍文都有眼濕濕。
原先安排在露台燒嘢食及同歌迷唱歌,雖然天公不造美,活動移師室內進行,劍文話反而更親密,所有歌迷圍住自己唱歌,感覺好多愛包圍著自己,仲見到佢哋臉上嗰個係笑得好開心,所有人好似回復小朋友一樣。因為今次的聚會,歌迷們改咗會名叫「Kimchi Family」劍文好感動,話我終於有個大家庭!